b'\n_START_ARTICLE_\nGrit \xc5\xa0adeiko\n_START_PARAGRAPH_\nGrit \xc5\xa0adeiko (s. 29. hein\xc3\xa4kuuta 1989 Tallinna) on virolainen moniottelija._NEWLINE_Marrakechin alle 18-vuotiaiden MM-kilpailuissa 2005 \xc5\xa0adeiko oli seitsenottelussa seitsem\xc3\xa4s pistein 5271. Bydgoszczin alle 20-vuotiaiden MM-kilpailuissa 2008 h\xc3\xa4n saavutti pronssia 5765 pisteell\xc3\xa4. Barcelonan EM-kilpailuissa 2010 h\xc3\xa4n sijoittui 18:nneksi. Alle 23-vuotiaiden EM-kilpailuissa 2011 \xc5\xa0adeiko voitti kultaa uusilla enn\xc3\xa4tyspisteill\xc3\xa4\xc3\xa4n 6134. Samana vuonna \xc5\xa0adeiko oli Daegun MM-kilpailuissa 24:s pistein 5190. Lontoon olympialaisissa 2012 h\xc3\xa4n sijoittui 6013 pisteell\xc3\xa4 21:nneksi. Moskovan MM-kisoissa 2013 \xc5\xa0adeiko keskeytti viiden lajin j\xc3\xa4lkeen. Z\xc3\xbcrichin EM-kisoissa ja Pekingin MM-kisoissa 2015 h\xc3\xa4n oli 15:s. Rio de Janeiron olympialaisissa 2016 h\xc3\xa4n keskeytti. Lontoon MM-kilpailuissa 2017 h\xc3\xa4n sijoittui 13:nneksi ja Berliinin EM-kilpailuissa 2018 12:nneksi._NEWLINE_Grit \xc5\xa0adeikon nuorempi sisar, Grete \xc5\xa0adeiko, kilpailee my\xc3\xb6s seitsenottelussa.'